**Samandráttur av avgerðum
tiknar av Skatta- og avgjaldskærunevndini
20. oktober 2005

Avgerðir tikin 20.10.2005, j. nr. 05-02-21-41**
- Skatting av gávu
- Veiðiloyvi
- Skattalógin § 25

Felag, sum hevði fingið veiðiloyvi frá øðrum felag, kærdi um, at felagið varð gávuskattað av einum mettum virði av veiðiloyvinum. Skatta- og avgjaldskærunevndin staðfesti avgerðina hjá kommunalu skattakærunevndini.

**Avgerð frá 20-10-2005, mál nr. 04-02-21-30**- Frádráttur fyri tapi av láni til vinnuvirki
- Skattalógin § 33

Kærarin ynskti frádrátt fyri tapi av láni til vinnuvirki. Kommunala Skattakærunevndin metti, at kærarin við tí tilfari, sum varð lagt fram, ikki hevði prógvað, at hann misti pening vegna lán ella ábyrgd, sum hann veitti virki við vinnuligum endamáli og staðfesti avgerðina hjá Toll- og Skattstovu Føroya. Skatta- og avgjaldskærunevndin staðfesti avgerðina hjá Kommunalu Skattakærunevndini

**Avgerð frá 20-10-2005, mál nr. 05-02-21-36**- Negativ eginnýtsluuppgerð. Gáva frá foreldrum
- Skattalógin § 25

Toll- og Skattstova Føroya hækkaði skattskyldugu inntøkuna hjá A fyri 1998 til 2002 við tilsamans kr. 3.082.467 m.a. vísandi til negativa eginnýtsluuppgerð. Skattgjaldarin vildi vera við, at negativa eginnýtslan var fíggjað við gávum frá einum foreldri hansara. Kommunala Skattakærunevndin var samd við Toll- og Skattstovu Føroya, at talan var um inntøku, sum ikki var komin til skattingar, men valdi at gera hetta upp á annan hátt enn Toll- og Skattstova Føroya, og samlaðu hækkingarnar hjá Kommunalu Skattakærunevndini vóru kr. 2.912.500. Skatta- og avgjaldskærunevndin staðfesti avgerðina hjá Kommunalu Skattakærunevndini, m.a. vísandi til, at kærarin ikki hevði gjørt sannlíkt, at foreldur kærarans hevði havt fíggjarorku til at lata slíkar peningagávur.

**Avgerð frá 20-10-2005, mál nr. 05-02-21-39**
- Frádráttir í húsaleiguroknskapi
- Skattalógin § 31

Toll- og Skattstova Føroya góðkendi ikki útreiðslurnar í húsaleiguroknskapinum hjá kæraranum í 1999 og 2000. Skatta- og avgjaldskærunevndin tók undir við avgerðini hjá Kommunalu Skattakærunevndini at býta útreiðslurnar upp í nakrar útreiðslur, sum kundu dragast frá fult út og nakrar, sum kærarin bert fekk partvísan frádrátt fyri og aftur nakrar, sum frádráttur als ikki var fyri og staðfesti avgerðina hjá Kommunalu Skattakærunevndini.

**Avgerð frá 20-10-2005, mál nr. 05-03-34-3**- Renturokning av tollkreditti
- Tolllógin § 30a

Kært varð um renturokningina av tollkreditti. Skatta- og avgjaldskærunevndin broytti avgerðina hjá Toll- og Skattstovuni soleiðis at eingin renta skuldi roknast, tá talan er um rindan sama dag sum rentutíðarskeiði annars byrjar.

**Avgerð frá 20-10-2005, má1 nr. 05-03-32-17**
- Mótrokningsreglur

Kært varð um at úgjald av negativum mvg. varð mótroknað í skuld, ið kærarin hevði til landskassan. Skatta- og avgjaldskærunevndin staðfesti avgerðina hjá Toll- og Skattstovuni um mótrokning.